**Titan Airways** er et charterflyselskap fra Storbritannia. Hovedbasen er London Stansted Airport der hovedkontoret også ligger. Selskapet blei grunnlagt i 1998. Det har drevet med flyfrakt og charterflyginger og var tidlig ute med å tilby utleie av fly til andre flyselskap.

Historie
--------

Selskapet blei oppretta i 1988. Navnet Titan Airways tok det fra det første britiskregistrerte flyet selskapet dreiv, en Cessna 404 Titan. Titan Airways dreiv først med frakt av bildeler til bilindustrien. Det skaffa seg etter hvert Embraer EMB-110 Bandeirante og tidlig i 1990-åra kom Short 330 og Short 360 inn i flyflåten. Selskapet begynte da å fly for Royal Mail. Titan Airways skaffe seg også ATR 42 som raskt kunne endres mellom passasjer- og fraktflyginger. Tidlig i 2000-åra begynte Titan Airways å tilby fly til andre flyselskap som trengte maskiner for å holde sine ruter i gang. Det skaffa seg Boeing 757 i 2003 og Boeing 767 i 2008 samtidig som selskapet sikra seg tillatelser til å fly på lengre strekninger og interkontinentalt.

Virksomhet
----------

Titan Airways har drevet med charterflyging av gods og passasjerer. Det tilbyr fortsatt charterflyginger for forretningskunder og retter seg inn mot oppdrag i forbindelse med sportsarrangementer, flyoppdrag for film- og musikkbransjen, militære spesialoppdrag og andre slags flyginger. Titan Airways spesialiserer seg på utleie av fly med mannskap på kort varsel til andre flyselskap.

Det har leid ut fly til blant anna British Airways, Aer Lingus, Air Berlin, Vueling, Germanwings, SAS, EasyJet, Thomas Cook Airlines, Monarch Airlines, Thomson Airways, Arkefly, Condor, Transavia, Jet2.com og Primera Air. Det har også flydd for Norwegian. Titan Airways har minst to fly i beredskap på London Stansted Airport som kan ta av på 60 minutters varsel for kunder med akutte behov.

Flyflåte
--------

Flyflåten består av Airbus A318-100, Airbus A320-233, Airbus A321-200, Boeing 737-300 i passasjer- og fraktversjon, Boeing 757 og Boeing 767-300ER. I juli 2017 besto flåten til Titan Aiways av 11 fly.

* Airbus A320 fra  Titan Airways København lufthavn, Kastrup.Airbus A320 fra Titan Airways København lufthavn, Kastrup.
* En British Aerospace BAe-146 fra Titan Airways på Rotterdam Haag lufthavn.En British Aerospace BAe-146 fra Titan Airways på Rotterdam Haag lufthavn.
* Short 330-fly fra Titan Airways på Norwich lufthavn i 1994.Short 330-fly fra Titan Airways på Norwich lufthavn i 1994.
* Short 360-fly fra Titan Airways på London Stansted lufthavn i 1995.Short 360-fly fra Titan Airways på London Stansted lufthavn i 1995.
* Beechcraft Super King Air fra Titan Airways i lufta.Beechcraft Super King Air fra Titan Airways i lufta.
* Boeing 737-maskin fra Titan Airways går inn for landing på Dublin lufthavn.Boeing 737-maskin fra Titan Airways går inn for landing på Dublin lufthavn.

Referanser
----------

1. ↑  History, Titan Airways. Henta 20. juli 2017.
2. ↑  Services, Titan Airways. Henta 20. juli 2017.
3. ↑  Services, Titan Airways. Henta 20. juli 2017.
4. ↑  Norwegian leier fly fra utenlandske selskaper. Pilotforbundet er bekymret: – De skal skvise billettprisene, VG, 30. juni 2017. Henta 19. juli 2017.
5. ↑  Operations, Titan Airways. Henta 20. juli 2017.
6. ↑  Fleet Arkivert 21. juli 2017 hos Wayback Machine. Titan Airways. Henta 20. juli 2017.
7. ↑  Titan Airways Fleet Details and History, planespotters.net. Henta 20. juli 2017.

Eksterne lenker
---------------

* (en) Titan Airways – kategori av bilder, video eller lyd på Commons
* Titan Airways, offisielt nettsted Arkivert 16. juli 2017 hos Wayback Machine.